એક સમય હતો કે જયારે ભાજપ ની કલ્પના વાજપાયી વગર શક્ય ન હતી, વાજપાયી અને આડવાણી ની જોડી એ ભાજપ ને બે બેઠકો થી 200 બેઠકો સુધી લાવવા નું ભગીરથ કાર્ય કર્યું છે એ વાત તો સ્વીકાર સંઘ થી માંડી ભાજપ ના દરેક નાના માં નાનો કાર્યકરે કરવો જ રહ્યો.પણ ધીરે ધીરે ભાજપ નો સમય બદલાયો ને નેતાગીરી પણ બદલાઈ, જે ભાજપ ની પરિકલ્પના વાજપાયી અને મોદી વગર શક્ય નહતી એ જ ભાજપ ને 2014 થી ગુજરાત થી નીકળેલા બે નેતાઓ નરેન્દ્રમોદી અને અમિતશાહ હવે સંભાળી રહ્યા છે, હા એ વાત અલગ છે કે ભાજપ ના વિકાસ માં ગુજરાત નો સિંહ ફાળો રહ્યો છે પછી એ મોદી શાહની જોડી હોય કે આડવાણી ની વાત હોય.આડવાણી વર્ષો સુધી ગુજરાત ની રાજધાની ગાંધીનગર થી લોકસભા ના સાંસદ રહ્યા છે,જયારે વાજપાયી પણ એક વાર ગાંધીનગર થી લોકસભા માં જંપલાવી ચુક્યા છે, ખેર આ બધી વાતો ભૂતકાળ થઇ ચુકી છે, હવે વાજપાયી રહ્યા નથી ને ભાજપ ને હવે આડવાણી ની જરૂર લાગતી નથી.